Oranje Sakekamer Wesrand
10:56 PM Reporter:	Verkenner 0 Responses
Die Oranje Sakekamer Wesrand is suksesvol gestig op Woensdag 4 Maart 2009.
Nuus, Sakekamer |
8:27 AM Reporter:	Verkenner 0 Responses
Die Bob van Reenen stadion in Krugersdorp staan al vir die laaste drie jaar leeg. Die verskeie rugby, atletiek en fietsry klubs het in 2005 kennis ontvang om die stadion te ontruim, aangesien die stadsraad besluit het om die stadion aan Kaizer Chiefs te verkoop.
Nou, bykans vier jaar later, gebeur daar niks by die eens prag stadion nie. Met geen onderhoud in vier jaar, is die stadion ook in 'n haglike toestand.
Die ooreenkoms om die stadion op te gradeer vir die sokker klub, is reeds in 2003 gesluit en bouwerk sou in 2006 begin het sodat die stadion gereed kon wees vir die 2010 sokker.
In 'n brief wat Mnr Kobie Botha aan die Krugersdorp nuus gestuur het, beweer hy dat die konstruksie maatskappy Basil Read onttrek het. Verder word beweer dat die swart bemagtigings maatskappy wat betrokke is, Lefika Emerging Equity's, se hoof uitvoerende beampte met die geld die land uit gevlug het.
Die stadsraad hou vol dat die projek voortgaan. Koste wat eers op R690 miljoen gereken was, word nou gereken op R1 biljoen. Sonder hierdie fondse gaan hierdie projek, net soos meeste projekte van die stadsraad, nooit gebeur nie.
Bob van Reenen, Geboue, Kaizer Chiefs, Nuus |
Polisie reservis gearresteer
5:38 AM Reporter:	Verkenner 0 Responses
Krugersdorp 'n 34 jarige polisie reservis van Krugersdorp is gearresteer op 10 aanklagtes van verkragting, 5 van aanranding en 3 van seksuele aanranding.
In die polisie selle het die man gepoog om selfmoord te pleeg en dit is as verskoning aangebied dat hy nog nie in die hof verskyn het nie.
Hy bevind hom tans onder bewaking in 'n hospitaal.
Die saak is uitgestel tot 27 Februarie 2009.
Die Paardekraal Verkenners het in 'n verklaring hulle skok te kenne gegee met die feit dat 'n polisie beampte wat veronderstel is om die publiek te beveilig, op soveel aanklagte te reg staan. Luidens die verklaring ag hulle die soort polisie beamptes as een van die redes dat misdaad hoogty vier in Krugersdorp.
2:23 AM Reporter:	Verkenner 0 Responses
Swaardmoordenaar in hof op Krugersdorp
11:59 PM Reporter:	Verkenner 0 Responses
Donderdag, 29 Januarie 2009
Die beweerde swaardmoordenaar, Morne Harmse het Woensdag in die Krugersdorpse landdroshof verskyn. Die akte van beskuldiging is aan hom oorhandig, terwyl hy dit sonder emosie ontvang het.
Harmse, wat klaarblyklik 'n samoerai-swaard gehad het en 'n masker gedra het, staan daarvan beskuldig dat hy die 16-jarige Jacques Pestorius vermoor het by die Nic Diederichs Tegniese hoërskool op 18 Augustus 2008.
Hy het ook klaarblyklik 'n ander leerling en twee tuiniers gesteek en gewond. Harmse se saak gaan nou in die Johannesburgse Hooggeregshof verhoor word.
Harmse word aangekla van moord en poging tot moord.
Gedurende sy laaste hofverskyning in November verlede jaar het Dolph Jonker, prokureur vir die verdediging aan joernaliste gesê dat 'n borgaansoek vir Harmse laat vaar is, omdat dit nie sou slaag nie.
"Daar is nie baie hoop vir borg nie, maar miskien in die toekoms," het Jonker gesê.
Op daardie stadium was Harmse beskryf as dat hy in 'n goeie gemoed was, en dat hy "meer spraaksaam" was.
Voorheen het Harmse twee maande se sielkundige evaluasie ondergaan by Sterkfontein hospitaal, waarna hy geskik verklaar is op tereg te staan.